क्या शरद पवार ने सोनिया गांधी से 1991 का हिसाब चुकता कर लिया?  
महाराष्ट्र में रातोंरात हुआ बड़ा उलटफेर 
देवेंद्र फडणवीस ने दोबारा ली सीएम पद की शपथ 
एनसीपी के अजित पवार बने डिप्टी सीएम
महाराष्ट्र (Maharashtra) में रातोंरात बड़ा उलटफेर हो गया. जो एनसीपी कांग्रेस और शिवसेना के साथ मिलकर सरकार गठन का दावा कर रही थी और उद्धव ठाकरे को सीएम बनाने पर सहमत भी हो गई थी, उसने अचानक बीजेपी के साथ गठबंधन कर लिया. इसके बाद आज सुबह बीजेपी नेता देवेंद्र फडणवीस (Devendra Fadnavis) ने दोबारा महाराष्ट्र के सीएम पद की शपथ ली. तो वहीं, शरद पवार के भतीजे अजित पवार डिप्टी सीएम बने. पहले कहा गया कि इस पूरे सियासी घटनाक्रम में NCP प्रमुख शरद पवार (Sharad Pawar) की रजामंदी रही है और उनकी सहमति के बाद ही बीजेपी और एनसीपी के बीच गठबंधन का रास्ता साफ हुआ है. हालांकि अब शरद पवार ने इस घटनाक्रम से खुद को अलग कर लिया है, लेकिन महाराष्ट्र में अचानक बड़ा उलटफेर होने के बाद सियासी गलियारों में तमाम तरह की चर्चाएं चल रही हैं. इस पूरे सियासी उलटफेर में पहले शरद पवार की रजामंदी की बात और फिर उनके अलग होने की खबरों के बीच साल 1991 के घटनाक्रम का भी जिक्र किया जा रहा है.